Carlos Mauricio Funes

Carlos Mauricio Funes Cartagena (* 18. október 1959, San Salvador) je salvádorský novinár a politik, v rokoch 2009 až 2014 salvádorský prezident.

Počas salvádorskej občianskej vojny pôsobil hlavne ako televízny reportér a aj neskôr pokračoval v žurnalistickej kariére, pričom sa stal úspešným moderátorom viacerých publicistických relácii a bol známym kritikom pravicovej vlády. Neskôr sa stal viac aktívny v miestnej politike a v r. 2007 ho ľavicovo orientovaný Front národného oslobodenia Farabunda Martího nominoval ako kandidáta do prezidentských volieb v marci 2009. Tie so ziskom 51.32% hlasov vyhral a stal sa prvým ľavicovo orientovaným prezidentom v novodobej histórii Salvádora. Úrad prevzal 1. júna 2009. Hoci v zahraničnej politike udržuje dobré vzťahy s USA, je zároveň prvým salvádorským prezidentom, ktorý po 50 rokoch obnovil diplomatické styky s Kubou.

Referencie 

Prezidenti Salvádora
Salvádorskí politici